stanford-oval/wikipedia huggingface dataset:
יונה ברודקין
הערות שוליים

↑  Arno Lustiger, Schalom Libertad! Juden im spanischen Bürgerkrieg (Frankfurt am Main: Athenäum, 1989), p. 195.
↑  למידע נוסף על גימנסיה "הרצליה" במלחמת העולם הראשונה, ראו: אורית ברקאי בר שירה, "גימנסיה 'הרצליה' במלחמת העולם הראשונה", בתוך עזרא פימנטל (עורך), הלחימה במבואות יפו וצליחת הירקון במלחמת העולם הראשונה בארץ ישראל (ישראל: העמותה למורשת מלחמת העולם הראשונה בא"י, 2010), עמ' 31–54.
↑  לתולדות המפלגה הקומוניסטית של פלשתינה, ראו: שמואל דותן, אדומים: המפלגה הקומוניסטית בארץ ישראל (כפר סבא: שבנא הסופר, 1991).
↑  Raanan Rein, "El precio a pagar por decisiones personales: Pinchas Chefetz, la egohistoria y los voluntarios judíos en la Guerra Civil española”, Historia del Presente, 35, (2020/1), 137-152.
↑  ניר אריאלי, "התנדבות מכורח הנסיבות? הדילמה של הקומוניסטים היהודים בארץ-ישראל ומלחמת האזרחים בספרד", בתוך מכאן למדריד: המתנדבים הארץ-ישראלים לבריגדות הבין-לאומיות בספרד, 1938-1936 (תל אביב: מוזיאון ארץ ישראל, 2012).
↑  רענן ריין, "כניסה מאוחרת, מתנדבים יהודים במלחמת האזרחים בספרד ומקומם בנרטיב הלאומי הישראלי", בתוך מכאן למדריד: המתנדבים הארץ-ישראלים לבריגדות הבין-לאומיות בספרד, 1938-1936 (תל אביב: מוזיאון ארץ ישראל, 2012), עמ' 65–88, עמ' 67.
↑  Lustiger, Schalom Libertad!, p. 195.
↑  Lustiger, Schalom Libertad!, p. 196.
1 2 3  לוי יצחק הירושלמי, "חפץ דיבר בגעגועים על הכותל", מעריב, 21.4.72, עמ' 19.
↑  Lustiger, Schalom Libertad!, p. 197.
↑  עדי מרקוזה הס, לא המרחק לא הזמן (ישראל: איפאבליש, 2020), עמ' 434- 436.
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "יונה ברודקין".
יאיר מעיין

יאיר יונתן מעיין (נולד ב-28 בדצמבר 1967) הוא ראש עיריית ערד. קודם לכן שימש כמנכ"ל הרשות לפיתוח והתיישבות הבדואים בנגב, כמנכ"ל עיריית ירושלים וכמנכ"ל משרד התשתיות.
ביוגרפיה

מעיין נולד למשה ורינה וסרצוג, משפחה דתית-לאומית, וגדל בשכונת בית וגן בירושלים. הוא למד בישיבת נתיב מאיר, והמשיך לשנה נוספת בישיבת מרכז הרב. החל את שירותו בשייטת 13, אך לאחר שנפצע בברכו עבר ליחידת מורן של חיל התותחנים, שם היה מ"פ סיור.
לאחר שבע שנות שירות השתחרר מצה"ל ולמד שנה נוספת בישיבת מרכז הרב. לאחר נישואיו עברת את שם המשפחה למעיין. לאחר מכן החל ללמוד כלכלה וסטטיסטיקה באוניברסיטה העברית וכעבור שנה עבר ללימודי ראיית חשבון. במקביל ללימודיו הוא הקים ב-1994 מכינה קדם צבאית בנוקדים ושימש כמנכ"ל קריית החינוך נוקדים. בנוקדים הוא פגש את מנכ"ל משרד ראש הממשלה אביגדור ליברמן שמינה אותו בשנת 1996 למנהל אגף תיאום ובקרה ויועץ לענייני התיישבות במשרד. בגלל עיסוקים אלו הוא פרש מלימודיו באוניברסיטה העברית ובמקומם עשה תואר ראשון ב"טריניטי קולג' ויוניברסיטי" שאינו מוכר בישראל ולאחר מכן קיבל תואר שני במימון מהקריה האקדמית אונו.
במהלך הקדנציה הראשונה של ראש הממשלה בנימין נתניהו, שימש כיועץ ראש הממשלה להתיישבות, ואחראי על כלל ההתיישבות בנגב, בגליל, בבקעה, ברמת הגולן וביהודה ושומרון, בהקמת יישובים חדשים ופיתוח היישובים הקיימים.
ב-1999 שימש כיועצו של שר השיכון יצחק לוי במשך שנה. במהלך שנת 1999, בזמן מגוריו ביישוב נוקדים התמודד לראשות מועצה אזורית גוש עציון מול שאול גולדשטיין ולא נבחר. בשנת 2000 עבד במשך חצי שנה כמנכ"ל משרד הפרסום של מוטי מורל. ב-2001 מונה למנכ"ל בפועל של משרד התשתיות על ידי שר התשתיות אביגדור ליברמן. הוא המשיך בתפקיד גם לאחר התפטרותו של השר ליברמן, תחת ראש הממשלה אריאל שרון שהשאיר את תיק התשתיות בידו, עד שפוטר באוגוסט 2002, אך לאחר לחצים שהופעלו על שרון מעיין לא פוטר. הוא המשיך בתפקיד עד שיוסף פריצקי קיבל את התיק ופיטר אותו במרץ 2003.
ב-2007 מונה למנכ"ל עיריית ירושלים על ידי ראש העיר אורי לופוליאנסקי עד לעזיבתו בינואר 2011 בעקבות יחסים מתוחים עם ראש העיר ניר ברקת.
בפברואר 2011 התמודד על תפקיד מנכ"ל קופת חולים מאוחדת אך לא נבחר.
ב-2016 מונה למנכ"ל הרשות לפיתוח והתיישבות הבדואים בנגב על ידי שר החקלאות אורי אריאל שהיה מופקד בין היתר גם על הרשות לפיתוח והתיישבות הבדואים.
בשנת 2020 לאחר שלא מונה למנכ"ל רשות מקרקעי ישראל עתר מעיין לבית הדין לעבודה ונדחה בטענה שאינו מחזיק בתואר שהתואר הראשון שלו מ"טריניטי קולג' ויוניברסיטי" אינו מוכר בישראל, ולכן לא עמד בתנאי הסף של ועדת האיתור. בעקבות מועמדות זאת ומועמדויות נוספות שהגיש לתפקידים שונים נחקר בנציבות שירות המדינה בחשד לעבירת משמעת. בפברואר 2023 נציבות שירות המדינה הגישה תובענה משמעתית נגד מעיין על שהציג עצמו במכרזים לתפקידי מנכ"ל מקרקעי ישראל ומנכ"ל מקורות, כבעל תואר ראשון. מעיין טען מנגד שמכיוון שהתואר הראשון שלו הוכר על ידי הקריה האקדמית אונו לצורך קבלת התואר השני, הוא עומד בדרישות המכרזים.
ביוני 2023 התפטר מתפקידו כמנכ"ל הרשות לפיתוח והתיישבות הבדואים לאחר שבע שנים בתפקיד. כמה ימים אחר כך הודיע על התמודדות לראשות העיר ערד.
בבחירות לרשויות המקומיות 2024 התמודד בראש רשימת הליכוד על ראשות העיר ערד מול ראש העיר המכהן ניסן בן חמו. הוא נתמך גם בידי הציונות הדתית, ישראל ביתנו וחסידות גור בעיר וניצח עם 47.9% מהקולות.
חיים אישיים

מעיין נשוי לאורלי, אב לשישה. התגורר בנוקדים מ־1994 עד 2016, לאחר מכן במבועים ופעמי תש"ז וב-2023 עבר לערד.
דודו הוא הרב יעקב פילבר.
הערות שוליים

1 2  התנחלות בנגב – ערד, באתר ערוץ 7, 1 במרץ 2024
1 2  עמרי מניב, לא הולך בשקט: מנכל עיריית י-ם הולך הביתה, ומוציא הכל החוצה, באתר nrg‏, 12 בינואר 2011
↑  סטלה קורין-ליבר, ‏שרון ובלומנטל החליטו להדיח את מנכ"ל משרד התשתיות, יאיר מעיין, באתר גלובס, 12 באוגוסט 2002
↑  עמירם כהן, מנכ"ל משרד התשתיות ימשיך בתפקידו, באתר הארץ, 18 באוגוסט 2002
↑  אורית בר-גיל וליאור ברון, ‏המנכ"ל החדש של עיריית ירושלים: יאיר מעיין, באתר גלובס, 8 באוגוסט 2007
↑  רוני לינדר, יאיר מעיין ונועז בר-ניר מתמודדים על תפקיד מנכ"ל מאוחדת, באתר הארץ, 2 בפברואר 2011
↑  איתמר אייכנר, "העלים מידע ופעל בצורה תכסיסנית": מסמך חריף נגד מנהל רשות הבדואים, באתר ynet, 23 בפברואר 2023
↑  דוד טברסקי ויניב שרון, ‏ראש רשות הבדואים מסכם קדנציה סוערת ומתריע: "המתנה של שנים להסדרת היישובים תפגע קשות באמון", באתר דבר העובדים בארץ ישראל, 5 בספטמבר 2023
↑  הדר כהן‏, מנכ"ל רשות הבדואים הפורש יתמודד על ראשות העיר ערד, באתר וואלה, 28 ביוני 2023
↑  מערכת וואלה! חדשות‏, הבחירות בערד: יאיר מעיין הביס את ראש העיר המכהן, באתר וואלה, 28 בפברואר 2024
סאלו (איטליה)

ערך זה עוסק בעיירה וקומונה באיטליה. אם התכוונתם למשמעות אחרת, ראו .
| --- | --- |
סמל העיירה סאלו

מפרץ סאלו והעיירה סאלו
 מדינה:  איטליה איטליה
 מחוז:  לומברדיה לומברדיה
 נפה:  ברשה (נפה)
 ראש העיר:  Cagnini Francesco
 רשות מחוקקת:  עירייה
 העיר הגדולה:  מילאנו
 עיר אם:  ברשה
 שפה רשמית:  איטלקית
 שטח:  27.30 קמ"ר
 גובה:  65 מטרים
 דת:  נוצרים קתולים, כ-95%
 אוכלוסייה:  ‏
  ‑ בעיר:  10,441 (2024)
  ‑ צפיפות:  380.7 נפש לקמ"ר (2024)
 קואורדינטות:  45°36′25″N 10°31′15″E﻿ / ﻿45.60707658945078°N 10.520778732028887°E﻿ / 45.60707658945078; 10.520778732028887
 אזור זמן:  UTC+1
 Città di Salò, https://www.comune.salo.bs.it/t
  מפת מיקום  מפה מפורטת   (למפת איטליה מוגדלת) בארי נאפולי בולוניה רומא מילאנו טורינו קליארי פלרמו פירנצה ונציה קטנזארו סיציליה סרדיניה קור. צרפת שווייץ אוסטריה סלובניה הונגריה קרואטיה בוסניה והרצגובינה  מ. תוניסיה אלג'יריה הים האדריאטי  הים הטירני הים הליגורי  הים התיכוןסאלו(למפת איטליה רגילה) בארי נאפולי בולוניה רומא מילאנו טורינו קליארי פלרמו פירנצה ונציה קטנזארו סיציליה סרדיניה קור. צרפת שווייץ אוסטריה סלובניה הונגריה קרואטיה בוסניה והרצגובינה  מ. תוניסיה אלג'יריה הים האדריאטי  הים הטירני הים הליגורי  הים התיכוןסאלו(למפת לומברדיה רגילה) מילאנו ברשה מונצה ברגמו קומו וארזה קרמונה טרנטינו אלטו אדיג'ה  ונטו אמיליה-רומאניה פיימונטה שווייץסאלו(למפת לומברדיה מוגדלת) מילאנו ברשה מונצה ברגמו קומו וארזה קרמונה טרנטינו אלטו אדיג'ה  ונטו אמיליה-רומאניה פיימונטה שווייץסאלו  he tabBackground:;tabBorder:#aaa;defaultTab:0;
סאלו (באיטלקית Salò) היא עיירה וקומונה בצפון איטליה, על הגדה המערבית של אגם גארדה. מספר תושבי סאָלו֗ היה 10,394, נכון ל-2024. המקום התפרסם בימיי מלחמת העולם השנייה, כאשר בניטו מוסוליני הקים בה את "הרפובליקה של סאלו".
מקור השם

שוררת אי בהירות בקשר למקור השם סאלו, ויש כמה הנחות שונות זו מזו. יש הסבורים, שמקור השם בשפה הלטינית, מהמילה Salodium. השורש הלטיני Salo, מצביע על דבר מה מלוח, ואכן ידוע שבימיי הרומאים המקום שימש לאחסון מלח. גם באיטלקית מודרנית המילה סאַלֵה Sale פירושה מלח. אחרים סבורים שהמקום קרוי על שמה של מלכה אטרוסקית בשם סאלודיה (Salodia). השערה נוספת קשורה גם היא לאטרוסקים, ולמילה סַָלוּ (Saloo), שמשמעה סוג של שופט אטרוסקי.
גאוגרפיה ואקלים

גאוגרפיה
סאלו נמצאת באיטליה הצפונית, בחלק הדרום מזרחי של מחוז לומברדיה, בנפת ברשה. היא עצמה קומונה, מקום מושב מנהלי-אזורי מדרג שלישי. העיירה ממוקמת על הגדה המערבית של אגם גארדה, הגדול באגמי איטליה. העיירה בנויה סביב מפרץ באגם, החודר עמוק למדי לתוך היבשה. עיר הנפה ברשה מצויה 32-45 ק"מ דרום מזרחית לעיירה (תלוי במסלול הנסיעה), ובירת המחוז מילאנו מרוחקת כ־135 ק"מ, גם היא בכיוון דרום מזרח. המרחק בקו אווירי לחוף הים האדריאטי מסתכם בכ- 150 ק"מ לכיוון מערב.
אקלים
החורף בסאלו קר, והקיץ חם. התקופה החמה מתחילה בסוף חודש מאי ונמשכת עד אמצע ספטמבר. החודש החם בשנה בממוצע הוא יולי, 28 מעלות בימים ו-19 מעלות בממוצע בלילות. החודש הקר ביותר הוא ינואר, במהלכו הממוצע ביום עומד על 7 מעלות צלזיוס, ובלילות הממוצע צונח עד ל 1-. בחודשי יולי ואוגוסט השמים בהירים בדרך כלל, ביתר החודשים מעונן חלקית עד מעונן. כמות הגשם בסאלו בממוצע רב שנתי היא 715.9 מ"מ, ואילו ממוצע כמות השלג מסתכם ב-57.2 מ"מ. שלג יורד בעיקר בחודשים דצמבר עד פברואר, אם כי לעיתים מושלג גם בנובמבר וגם במרץ. בחודשי יולי ואוגוסט הלחות באזור גבוהה.
היסטוריה

למרות שחלק מהמומחים מייחסים את שמו של המקום לתקופות האטרוסקית או הרומאית, אין עדות ברורה לקיום ישוב במקום בזמנים הנזכרים. היו באזור מחסני מלח ונמצאו גם ממצאים ארכאולוגיים של קבורה רומאית. בימיי הביניים התקיים ישוב עירוני. בשנת 1373 גדלה מאד חשיבותה של סאלו, כאשר ביאטריס רגינה דלה סקאלה (אנ') (Beatrice Regina della Scala), אשתו של שליט ורונה והאזור ברנבאו ויסקונטי (Bernabò Visconti) בחרה בה כבירה של התאגדות מדינית שכונתה "מולדת מפוארת"- “Magnifica Patria”. משפחת דלה סקאלה שלטה באזור במשך כ-125 שנים. ב-1426 סאלו הפכה לחלק מהרפובליקה של ונציה, שכללה אז למעלה מ-42 קומונות, וסאלו הייתה מרכז מנהלי חשוב בהתאגדות זו. בשנת 1797 תמה השפעתה של ונציה בעיירה, נפוליאון הגיע לאזור בכיבושיו, ואחריו שלטה האימפריה האוסטורו הונגרית. בשנת 1861 כל האזור התאחד באיחודה של איטליה, תחת מלכותו של המלך ויטוריו אמנואלה השני. בעת מלחמת העולם השנייה הייתה סאלו שוב למרכז של פעילות, גם אם לזמן קצר. בספטמבר שנת 1943 נאסר שליט איטליה בניטו מוסוליני. היטלר הורה על שחרורו, ויחידה גרמנית מיוחדת ביצעה את ההוראה והביאה אותו לברלין. מוסוליני חזר לאיטליה בחסות ובהגנת הצבא הגרמני. לאחר שובו, הקים ב-23 בספטמבר 1943 בסאלו את הרפובליקה הסוציאלית האיטלקית, שנודעה ברבים בעיקר כ"רפובליקת סאלו". משרדי הרפובליקה מוקמו בסאלו, ובניטו מוסוליני עצמו גר ביישוב סמוך בשם גארגנננו (אנ'), הממוקם גם הוא על הגדה המערבית של אגם גארדה. אחדים מההיסטוריונים מכנים את הרפובליקה של סאלו "מדינת בובות". הרפובליקה הייתה קצרת ימים. כאשר התקרבו צבאות בעלות הברית, מוסוליני ברח מסאלו. הוא נורה על ידי פרטיזנים ב-28 באפריל 1945, וגופתו וגופת פילגשו נתלו הפוך עם ראשן למטה ורגליהן מעלה, בכיכר לורטו במילאנו.
אתרים ונושאי עניין

שער השעון- שער השעון ( Porta dell’Orologio) הוא שער הכניסה לעיר העתיקה. השער נבנה במקור במאה ה-13 לצורכי הגנת העיר, ומראהו הנוכחי הכולל את השעון שהוסף מעל לקשת השער, ניתן לו במאה ה-17.
פיאצה צנארדלי- בכיכר ג'וזפה צנארדלי (Giuseppe Zanardelli), נמצא פסלו של הפוליטיקאי והשר. בכיכר נמצאות גם חנויות, מסעדות ובתי קפה.
פיאצה דלה ויטוריה ופלאצו דלה מניפיקה- פיאצה דלה ויטוריה (כיכר הניצחון), היא הכיכר המרכזית בעיירה. במרכז הכיכר מוצב פסל זיכרון למלחמת העולם ה-1, יצירתו של הפסל אנג'לו זאנלי. לצד הכיכר עומד בניין העירייה, שהיה בעבר ארמון- פאלאצו דלה מניפיקה פטריה (Palazzo della Magnifica Patria). מבנה זה שימש בעבר כמרכז שלטוני אזורי של משפחת דלה סקאלה (אנ'). בארקדה שמתחת לבניין מצוירים סמלי כל הערים, שהיו מאוגדות תחת שלטונה של משפחת דלה סקאלה, וגם תחת שלטונה של ונציה.
הקתדרלה של סאלו- הקתדרלה היא האתר הדתי החשוב בעיר. מדובר בכנסייה הגדולה ביותר בין כל הכנסיות ביישובים סביב אגם גארדה. הקתדרלה מן המאה ה-15, בנויה בסגנון גותי מאוחר. חזיתה בלתי גמורה, אך שער הכניסה שנבנה בין 1506 ל־1508 מפואר מאד. למרות החזית הפשוטה והלא גמורה, הכנסייה עשירה בפנים ביצירות אומנות, בציורים, פרסקואות ובעוגב מיוחד.
מוזיאון MuSa- שמו של המוזיאון "מוסא" הוא הלחם של המילים מוזיאון ו-סאלו. במוזיאון יש אגף ארכאולוגי, ובו מוצגים החל מהעת העתיקה, דרך ימי הביניים, המאה ה-19 והמאה ה-20, כולל חלק המוקדש לרפובליקת סאלו. חלק אחר של המוזיאון מוקצה לאומנות ויצירות של בני האזור והמקום, לרבות של הצייר ורונזה.
הטיילת של סאלו- גם הטיילת נקראת על שמו של ג'וזפה צנארדלי. הטיילת נמתחת לחופי האגם והמפרץ, ונשקף ממנה נוף פנורמי.
איזולה דל גארדה- האי של גארדה (Isola del Garda) נמצא במרחק הפלגה קצר מהעיירה. באי בנויה וילה מפוארת, עם גנים מסוגננים.
כלכלה

כלכלת העיירה מבוססת בעיקר על ענף התיירות, כלומר מלונאות ואירוח, הסעדה, שירותים שונים דוגמת הסעות, הפלגות, שיווק מזכרות, ספורט מים, הילכה בשבילים, ושאר פעילויות הקשורות לתיירים. מגמה כלכלית זו החלה להתפתח ולהתחזק בעיקר בשנים שלאחר מלחמת העולם השנייה, עם תחילת היווצרותה של תנועת תיירות עולמית, שבמסגרתה איטליה בכלל ואגם גארדה וסאלו בפרט, הפכו ליעד תיירותי מבוקש.
תחבורה

כבישים: בסאלו עובר כביש המהווה קטע ממערכת כבישים הסובבת את אגם גארדה. לכל קטע כביש יש שם שונה, אך ניתן לנסוע סביב האגם תוך 3-4 שעות, אם כי עקב עומסים, בקיץ הנסיעה עלולה להיות איטית יותר. ברוב הקטעים, הכביש הסובב את האגם סלול קרוב מאד אליו. קטעי כביש סובב גארדה העוברים בצמוד לסאלו הם SS45BIS ו-SP572. המרחק של סאלו מאוטוסטרדת הרוחב של צפון איטליה E70/A4 מסתכם בכ-25 ק"מ.
אוטובוס: קו אוטובוס מברשה לסאלו יוצא במרווחים של שעה. משך הנסיעה מסתכם בכ-55 דקות. בדרך מורכבת יותר קיימת אפשרות להגיע באוטובוס משלוש ערים גדולות אחרת באזור, מורונה במזרח, מטרנטו בצפון, וממנטובה מצד דרום. קו S202 מחבר את סאלו עם ריווה דל גארדה, וקו 27 העובר דרך סאלו, הוא קו אוטובוס המחבר את דסנזאנו דל גארדה (Desenzano del Garda) עם ריווה דל גארדה.
רכבת: אין רכבת בסאלו. פסי הרכבת מגיעים לקצה הדרומי של אגם גארדה. תחנת הרכבת הקרובה ביותר לסאלו נמצאת בדסנזאנו דל גארדה. המרחק בין דסנזאנו לסאלו מסתכם בכ-20 ק"מ.
שייט: יש קווי ספינות סדירים, בהם אפשר להפליג ליישובים רבים הבנויים לחופי שני צידי האגם. לוח זמני ההפלגות צפוף בעונת התיירות, ופועל בתדירות נמוכה יותר מחוץ לעונה.
נמלי תעופה: שני נמלי תעופה בין-לאומיים נמצאים במרחק קצר יחסית לסאלו. מצד מערב, נמל התעופה הבין-לאומי אוריו אל סריו בברגמו, מרחק של כ-83 ק"מ. מצד מזרח, נמל התעופה ורונה-וילפרנקה, במרחק של כ-54 ק"מ.
ספורט ופעילויות

בסאלו ובאזור מוצעות פעילויות מים ויבשה וסוגי ספורט מגוונים:
פארק הרפתקאות לילדים ולנוער- פארק רימבלצלו (Rimbalzello) הוא פארק בסאלו, המתבסס על עצים וצמרותיהם. הפארק מציע פעילויות ברמות קושי שונות.
ספורט מים- בהיותה עיירת קייט לחופו של אגם, סאלו מציעה מגוון גדול של סוגי ספורט ופעילויות מים. בין השאר, שחיה וחופי רחצה, סקי מים, רחפני מצנח, סירות מפרש, סירות מנוע, ויאכטות.
פעילויות אחרות- בסאלו וביישובי האגם קיימים מגרשי גולף, מיני גולף, טניס ופעילויות נוספות. פארק טבע נמצא לא הרחק מסאלו- "פארקו אלטה גארדה" ב-ברשיאנו (parco Alto Garda Bresciano). בצידו הנגדי של האגם פועלים פארק השעשועים גארדלנד ובצמוד אליו פארק עולם המים. מעט צפונית לגארדלנד מצויים פארק המים קאנווה (Caneva Aquapark) ועיר הסרטים.
תרבות, אומנות ואירועים

בסאלו נולד ב-1542 גַסְפָּארוֹ דָה סָאלוֹ, מראשוני בוני ויולות וכלי קשת באיטליה. גספארו דה סאלו היה גם נגן קונטרבס ידוע. פסל שיש של גספארו מוצב בעיירה. בכל שנה נערך בעיירה פסטיבל קונצרטים עם דגש על ויולות, על שם האומן. הפסטיבל נערך בדרך כלל בחודשים יולי-אוגוסט.
בשנת 1975 יצא לאקרנים סרטו של הבמאי האיטלקי פאזוליני "סאלו או 120 ימי סדום". בסרט מוצגים קטעי אלימות ותכנים מיניים והוא נאסר להקרנה, או צונזר בכמה מדינות.
ראו גם

אגם גארדה
סירמיונה
ריווה דל גארדה
לימונה סול גארדה
מלצ'זינה
גלריה

הטיילת של סאלו המוארת בלילה.
מראה פנורמי.
שער השעון.
האריה המכונף של מרקוס המבשר, סמל לשליטתה של ונציה בעבר.
פסל של גַסְפָּארוֹ דָה סָאלוֹ.
הדאומו (הכנסייה הראשית) של סאלו. החזית לא גמורה, ושער הכניסה מפואר.
מונומנט מלחמת העולם ה-1 בפיאצה דלה ויטוריה.
בניין העירייה.
פנים כנסיית סן ברנרדינו.
הערות שוליים

↑  Salò (Brescia, Lombardia, Italy) - Population Statistics, Charts, Map, Location, Weather and Web Information, www.citypopulation.de
↑  Latin Definition for: salo, salere, -, salsus (ID: 33955) - Latin Dictionary and Grammar Resources - Latdict, latin-dictionary.net (באנגלית)
1 2  GardaClick, Salò (BS) - What to see and do, www.gardaclick.com (באנגלית)
↑  Salò Climate, Weather By Month, Average Temperature (Italy) - Weather Spark, weatherspark.com (באנגלית)
↑  Salò: history and beauty on Lake Garda, TerreDaMare (באנגלית)
↑  [:itCittà di Salò (Brescia) - Il Garda Online[:en]City of Salò (Brescia) - Il Garda Online[:]], Il Garda Online (באנגלית אמריקאית)
↑  The Italian Social Republic: What was the Republic of Salò?, TheCollector, ‏2024-01-03 (באנגלית)
1 2  Redazione, What to see in one day in Salò - Around Garda - Find out what to do on Lake Garda, ‏2024-02-26 (באנגלית אמריקאית)
↑  Salò - Economy - Lake Garda, www.saloweb.com
↑  Rome2Rio Pty Ltd, Rome2Rio, Rome2Rio (באנגלית)
↑  Lake Garda bus service and public transportation, Lake Garda Travel, ‏2019-12-22 (באנגלית אמריקאית)
↑  Lake Garda ferries - VisitGarda, www.visitgarda.com
1 2  Sport and free time in Lake Garda, www.lago-di-garda.org
↑  Eventi – Agosto 2024 – GardaMusei, ‏2024-09-24 (באיטלקית)
| --- | --- |
בקרת זהויות :  NLI: 987007557523605171  BnF: cb119563841 (data)  GND: 504782-1  LCCN: n83142355  MusicBrainz: 483dd686-c2e8-4d0a-80e2-8f70ccdedef3  VIAF: 123193899   WorldCat (עם VIAF): 123193899 
מיקומה של סאלו בנפת ברשה.
איו (אמורא)

אַיּוֹ היה אמורא בבלי בדור המעבר. דבריו מצוטטים על ידי האמורא רב.
איו שנה משנה של רבי יהודה בענייני עירוב, שמועתו זו מובאת ארבע פעמים בש"ס, בסוגיית ברירה:
דתני איו רבי יהודה אומר אין אדם מתנה על שני דברים כאחד אלא אם בא חכם למזרח עירובו למזרח למערב עירובו למערב, אבל לכאן ולכאן לא.
הרב ראובן מרגליות טען שמכיוון שאמורא בשם זה לא מוזכר בש"ס בשום מקום, כנראה ששמו לא נודע וכונה "איו" על שם השמועה שפרסם שצריך לברר אין (היכן) החכם האם במזרח או במערב, פירושו זה הוא חלק ממחקרו על פסדבונים בתלמוד.
דינו סיסרלי

דינו סיסרלי (באנגלית:Dino Ciccarelli; נולד ב-8 בפברואר 1960) הוא שחקן הוקי קרח קנדי מקצועני לשעבר ששיחק 19 עונות בליגת ההוקי הלאומית מ-1980 עד 1999, בעיקר עם מינסוטה נורת'סטארס.
הוא צבר 1,200 נקודות בקריירה שלו. הוא מחזיק בשיא של מספר השערים הרב ביותר שהובקעו על ידי שחקן כשיר לדראפט שלא נבחר על ידי קבוצת NHL. סיסרלי התקבל להיכל התהילה של ההוקי ב-2010.
קריירת משחק > סרניה ביז

סיסרלי גדל ושיחק הוקי לצעירים בעיר הולדתו סרניה, אונטריו, בליגת ההוקי המשנית של אונטריו בדרום-מערב אונטריו באיגוד ההוקי לצעירים של אונטריו. הוא הגיע לקבוצת ההוקי של סרניה כנער בן 15 בסתיו 1975 ובסופו של דבר הוביל אותה בנקודות עם 45 שערים ו-43 אסיסטים וביחד 88 נקודות ב-40 משחקים בלבד. הוא אחד משני בוגרי הקבוצה שבהמשך התקבלו להיכל התהילה של ההוקי.
קריירת משחק > לונדון נייטס

סיסרלי הצטרף ללונדון נייטס מה-OMJHL כנער בן 16 בעונת 77–1976. בעונתו הראשונה הוא כבר הפגין את יכולתו וסיים במקום החמישי בניקוד בין חברי הקבוצה. בפלייאוף, סיסרלי המשיך בהצלחה בפלייאוף עד שקבוצתו הפסידה לאוטווה 67 בגמר גביע ג'יי רוס רוברטסון.
בעונתו השנייה עם הנייטס ב-1978, סיסרלי הרשים עם 72 שערים, ו-142 נקודות, ניקוד שהיה השלישי בגובהו בהיסטוריית ה-OMJHL. בפלייאוף, הוא כבש שישה שערים ו-16 נקודות בתשעה משחקים. לאחר העונה הוענק לסיסרלי את גביע הזיכרון של ג'ים מאהון, המוענק לחלוץ האגף הימני בעל הניקוד הגבוה ביותר ב-OMJHL.
פציעות קיצרו את עונתו בשנת 1979, שכן הוא הופיע רק ב-30 משחקים, כבש שמונה שערים ו-19 נקודות. בשבעה משחקי פלייאוף, סיסרלי כבש שלושה שערים ושמונה נקודות. לאחר שלא נבחר בדראפט ה-NHL, סיסרלי חתם על חוזה עם מינסוטה נורת'סטארס ב-28 בספטמבר 1979.
הנורת'סטארס שמרו על סיסרלי והשאירו אותו עוד עונה עם הנייטס ב-1980 וסיסרלי חזר וכבש 50 שערים ו-103 נקודות. בחמישה משחקים בפלייאוף כבש סיסרלי שני שערים, וסיים עם שמונה נקודות.
קריירת משחק > מינסוטה נורת'סטארס

סיסרלי ערך את הופעת הבכורה שלו בהוקי המקצועני עם אוקלהומה סיטי סטארס מה-CHL בסוף עונת 80–1979.
הוא אף שיחק ברוב העונה הבאה ובסיום העונה התחיל לשחק בליגת ההוקי הלאומית עם מינסוטה נורת'סטארס. בפלייאוף הוא הרשים בניקוד עם 21 נקודות ב-19 משחקים עד שקבוצתו הפסידה לניו יורק איילנדרס בגמר גביע סטנלי 1981.
בעונת 82–1981 הוא כבר שיחק בכל העונה עם הנורת'סטארס. ב-76 משחקים, הוא הבקיע ניקוד קבוצתי גבוה עם 55 שערים ו-106 נקודות.
העונה הבאה הייתה פחות מוצלחת מקודמתה בה צבר בסך הכול 75 נקודות ב-77 משחקים, הפרש של 30 נקודות לפחות כולל משחק יותר בעונה זו על פני העונה הקודמת.
גם עונת 84–1983 הייתה לא רעה כאשר כבש 38 שערים ו-71 נקודות ב-79 משחקים, ועזר לקבוצה לעלות שוב לפלייאוף. ב-16 משחקי פלייאוף, לסיסרלי היו ארבעה שערים ותשע נקודות, עד שקבוצתו הפסידה לאדמונטון אוילרס בגמר חטיבת קמפבל.
פציעות קיצרו את עונתו ב-1985, כששיחק ב-51 משחקים בלבד וכבש 15 שערים ו-32 נקודות, סך הנקודות הנמוך ביותר שלו מאז עונת הרוקי שלו וסה"כ השערים הנמוך ביותר בקריירת ה-NHL שלו. בתשעה משחקי פלייאוף היו לסיסרלי שלושה שערים ושש נקודות. בעונת 86–1985 הוא חזר לעצמו והוביל את קבוצתו עם 44 שערים, וסיים שני בנקודות עם 89.
בשנת 1987, סיסרלי המשיך להשתפר וכבש 52 שערים ו-103 נקודות ב-80 משחקים, כאשר בשתי הקטגוריות הוא הוביל את קבוצתו בניקוד. למרות הצלחתו האישית, הנורת'סטארס נאבקו במהלך העונה להעפיל לפלייאוף וכשלו בכך. בעונת 1988 הוא השלים שלוש עונות רצופות בהן כבש לפחות 40 שערים והוביל שוב את קבוצתו עם 41 שערים ו-86 נקודות ב-67 משחקים. הייתה זאת עוד עונה קשה עבור הקבוצה, שכן היא החמיצה את הפלייאוף בעונה השנייה ברציפות. ב-7 במרץ 1989, הנורת'סטארס העבירו את סיסרלי ובוב רוז לוושינגטון קפיטלס תמורת מייק גרטנר ולארי מרפי.
קריירת משחק > וושינגטון קפיטלס

הוא שיחק את משחקו הראשון כשחקן קפיטלס ב-8 במרץ 1989, ללא נקודות בהפסד 2–3 למונטריאול קנדיאנס. הוא הבקיע את שערו הראשון עם וושינגטון ב-11 במרץ 1989, כשהבקיע נגד ג'ון ונביסברוק בניצחון 2–4 על ניו יורק ריינג'רס. ב-18 במרץ 1989, סיסרלי כבש ארבעה שערים ושבע נקודות בניצחון ענק 2–8 על הרטפורד ויילרס. סיסרלי הופיע במשחק הפלייאוף הראשון שלו עם הקפיטלס ב-5 באפריל 1989, ללא נקודות בניצחון 2–3 על פילדלפיה פליירס. הוא הבקיע את שער הפלייאוף הראשון שלו עם וושינגטון ב-6 באפריל 1989, כשהבקיע נגד רון הקסטול בהפסד 2–3.
בעונתו המלאה הראשונה של סיסרלי עם הקפיטלס, הוא כבש 41 שערים ב-1990, מה שסימן את העונה החמישית שלו ברציפות עם 40 שערים לפחות וסיים עם ניקוד קבוצתי גבוה, עם 79 נקודות. במשחק נגד קוויבק נורדיקס ב-6 בפברואר 1990, הוא הבקיע ארבעה שערים בניצחון 2–12. בפלייאוף, לסיסרלי היו שמונה שערים ו-11 נקודות בשמונה משחקים לפני שספג פציעה ב-21 באפריל 1990 מול ניו יורק ריינג'רס שגרמה לו לסיים את העונה מוקדם יותר. לסיסרלי היה שלושער בפלייאוף. הוא כבש שלושה שערים ואסיסט נגד ניו ג'רזי דווילס בניצחון 4–5 בהארכה ב-5 באפריל 1990.
סיסרלי החמיץ 26 משחקים במהלך עונת 1991, במהלכה כבש 21 שערים ו-39 נקודות, הסכומים הנמוכים ביותר שלו מאז 1985. הוא כבש שלושער מול אדמונטון אוילרס ב-8 בפברואר 1991, בניצחון 3–6. סיסרלי המשיך להיות פעיל בפלייאוף, כשהוא כבש חמישה שערים ותשע נקודות ב-11 משחקים. אף ב-1992 הוא המשיך בהצלחה, כאשר כבש 38 שערים שהיוו ניקוד קבוצתי גבוה, נוסף על 76 נקודותיו ועזר לקפיטלס לעלות לפלייאוף פעם נוספת. בפלייאוף, סיסרלי כבש במשחק ארבעה שערים ב-25 באפריל 1992, כאשר קבוצתו ניצחה את פיטסבורג פינגווינס 7-2. ב-20 ביוני 1992, הוא הועבר לדטרויט רד וינגס תמורת קווין מילר.
קריירת משחק > דטרויט רד וינגס

סיסרלי ערך את הופעת הבכורה שלו עם דטרויט רד וינגס ב-6 באוקטובר 1992, ללא נקודות בהפסד 1–4 לוויניפג ג'טס. ב-8 באוקטובר 1992, סיסרלי כבש את שערו הראשון כשחקן רד וינגס, כשהבקיע נגד קלי הרודי מלוס אנג'לס קינגס בניצחון 3–5. הוא סיים את עונתו הראשונה בדטרויט עם 41 שערים ו-97 נקודות, ששניהם היו הסכומים השניים בגובהם בקבוצה. ב-29 באפריל 1993, סיסרלי כבש שלושער בניצחון 3–7 על טורונטו מייפל ליפס.
העונה הבאה הייתה הרבה פחות מוצלחת כשהבקיע 28 שערים ו-57 נקודות ב-66 משחקים. במהלך משחק נגד ונקובר קנאקס ב-5 באפריל 1994, הוא כבש ארבעה שערים ושני אסיסטים בניצחון 8-3. בעונת 95–1994 שקוצרה עקב סכסוך עבודה, הוא הופיע ב-42 משחקים וכבש 16 שערים ו-43 נקודות ובכך סיים במקום השלישי בקבוצתו. הוא הרוויח 4 אסיסטים במשחק מול ויניפג ג'טס ב-22 במרץ 1995 בניצחון 3–6. בפלייאוף הוא כבש שלושער מול דאלאס סטארס ב-11 במאי 1995 בניצחון 1–5. הוא סיים את הפלייאוף עם תשעה שערים ו-11 נקודות ב-16 משחקים, עד שקבוצתו הפסידה לניו ג'רזי דווילס בגמר.
ב-1996, סיסרלי כבש 22 שערים ו-43 נקודות ב-64 משחקים, כשהוא עוזר לרד וינגס לקבוע שיא NHL עם 62 ניצחונות בעונה. בפלייאוף, סיסרלי צבר שישה שערים ושמונה נקודות ב-17 משחקים. במשחק השישי בגמר החטיבה, קלוד למיה תיקל בעוצמה את קריס דרייפר. רד וינגס הפסידו לאוולאנש בשישה משחקים ולמיה הושעה משני המשחקים הראשונים בסדרת הגמר. כאשר סיסרלי רואיין לאחר המשחק, הוא הגיב בקרירות, "אני לא מאמין שלחצתי ת'יד המצמררת של הברנש הזה אחרי המשחק! זה מעצבן אותי בשנייה!". ב-27 באוגוסט 1996, רד וינגס העבירו את סיסרלי לטמפה ביי לייטנינג תמורת בחירת סבב רביעי בדראפט ה-NHL 1998.